
O Volapükaflens Valöpo! 


Yel votik primon. i yelod nulik Sirkülapenäda obas. 


Memob äsif äbinos edel samädi primik gasedila pro Volapük. Äbinos Kritid 
yela 1989 ed ävilob dunön bosi ad propagidön Volapüki. Ya isteifülob ad dunön 
atosi. ab nenplöpo. Äsludob ad steifülön dönu. Potadün Britänik. ün vel et. idabükon 
potamäkis patik ad zälön Kritidi. ed äsludob ad bepenön onis pro reidans lovemelik. 
Id äkleibob bali potamäkas pibepenöl su köv alik Ädunob osi dönu. ven äbinon 
dabük patik nulik potamäkas somik. e cedob. das reidans äjuitons geti onas. bi 
äbinons jöniks. 


Gasedils primik pätiädons : ..Pened Komunik lü Volapükans Valöpo.” e 
piano reidans nulik älebonedons oni. Balan reidanas at äbinom flen Deutänik. kel 
äbinom ettimo mu zilik pro Volapük. Äbinom tidan. ed ätidom Volapüki studanes 
anik. kels ävilons lärnön oni. In ragiv obik dalabob nog penedis (in Volapük). kelis 
äsedons obe. Ai ägespikob penedis at su potakad labüù magod topik. Täno flen at 
gudik äpenom obe ad sagön : ..Kikodo gasedil olik labon tiädi ..Pened Komunik™-li? 
Binon tiäd tu komunik: meriton tiädi gudikum.” Ed ämobom tiädi : ..Sirkülapenäd” 
e de tim at neai ecenon! 


Love yels. reidans äkanons juitön literatavi valasotik. e rigik. e petradutöli. 
ln Sirkülapenäd yeloda nulik eninükob lartügi tefü Cifal telid. sevabo 
Profasoran -llberi! Sleumer. bi reidan semik àsäkom obi ad plösenön bosi dö jenay 


Volapüka pos tim Datuvala 


Spelob vemo. das ojuitols lartùgi at, kobù lartūgs votik, ed anu vilob 
vipön oles ed olikanes 


Valikosi Gudikün dü Nulayel 2003' 


A dal 

YUNAN KO DRIM MAGIVIK 


LIFAJENÄD CIFALA TELID VOLAPÜKANEFA 


Hiel Albert Bernard Theodor Sleumer pämotom tü dödel: 1876, gustul 
3 in Osnabrück. (Hanofän) - son tedajuladilekana. 


Ägetom tidi balid in leglügätajul di Osnabrück, keli ävisitom de lifayel : 
51⁄4 jü 8⁄2 oka. 


Tü Pasat yela 1885 pälasumom ini klad mälid ela „Gymnasium 
Carolinum” tatik motedazifa oka, keli älüvom pos visit zülyelik ün 1894 as 
bitüran* ven älabom bäldoti lifayelas 17⁄4 . 


Sis yel 1892 äbinom as julan diläda löpik löpaotelidklada slopan ä 
födan fiedik Volapüka. In klad at ädabinom Volapükan labü nem: August 
Lübbers se Adlum nilü Hildesheim. Atan, ün bäldot yelas zao teldeg, idagetom 
de Datuval Schleyer ya titulis: profäsoran e xaman Volapüka, ed äbalom nu zü 
ok ziliko kejulanis ut, kels, u bi äbinoms potamäkikonletans, ud älaboms 
nitedäli pükavik, älanälikoms pro Volapük, ettimo nog floröl. So grups ömik 
Volapüka äfomons bevü julans, kels latikumo äbenodistükoms okis as tidanis e 
tidalis Volapüka. So ävedom Cifal telid fütürik Volapükan. 


Poso ävisitom Kadämi Regik ettimik (nu tataniver) in Münster 
(Vesfalän) kö ästudom nolavis filosopik, godavik, pükavik (sevabo: Deutäna-, 
Fransäna-, Lingläna- e Litaliyänapükis, ed i jenavi. Id us ädalilom 
spikädatidodis dö got, vöna-Deutänapük, vöna-Linglänapük e sanskrit. 


Pos yel fovikum ävisitom niveri di Tübingen (Vürtän) kö ästudom i 
Provansali. 


Ün yels 1894 - 1897 ifinükom studis godavik oka, ab, bi äbinom nog tu 
yunik pro daget kultasaludükama*, äkanom no nog nügolön ini kultanaseminar 
in motedazif okik. Sekü atos, ägolom lü niver di Kiel 
(Jlesvigän-Holstän), kö ädalilom, plä pükav Fransänik e Deutänik, i tidodi 





Litaliyänapüka, ed älonülom stabi pro dokikamapenot okik tefü dramats valik 
ela Victor Hugo. 


De fluküp yela 1897 jü fluküp yela fovik, as dugälan sonas 
reigänagrafa François De Grunne, älabom pöti ad preparön büvobodi pro 
dokikamapenot pükavik oka, e ad lärnön kosädapüki Fransänik. 


Posä ifidunom in bukemöp netik (in zif Paris) vestigis lätik dö säkäd di 
Hugo, ädokikom tü 1899, gustul 3 in niver di Tübingen ko stimaläod ,„bene” (= 
gudiko) ad „Dr. Phil.” 


Tü Pasat yela 1900 änügolom ini kultanaseminar bijopik di Osnabrük. 
Äjäfom dü yels fol me lanikäl e tid yunanefa. Sekü vip omik, bijop de 
Osnabrück älivodükom omi, dat ökanomöv duinön in niver di Bonn e tataxami 
pükavik e dagetön us diniti dokana Godava. 


Yelis de 1907 jü Pasat yela 1909 äfelifädom as tidal pö realagümnad 
zifik in Osnabrück e pö gümnad bijopik in Hildesheim (Hanofän). Ün yelalaf 
hitüpik ädunom studatävi lü Linglän, Skotän e Lireyän. Posä picälom ün 
fluküp yela 1909 pö el „Gymnasium Antonianum” tatik (in Vechta 
Loldänburgän) as tidal e latikumo as profäsoran, ädagetom ün 1911 studalivodi 
dù yel lölik bal, ed äbetävom Brasiläni, Luruguyäni ed i Largäntäni, e ün nifüp 
Lingläni e Lireyäni 


Sis yel 1901 äpübom penädis gretikum (zao kildeg), dilo rigapenädis, 
dilo tradutodis, dilo bevobodis, bevü kels julabuks ömik äbinons; zuo älautom 
penotis nolavik mödik in delagaseds e periodapenäds. Ün gölayel ela 1916, 
ägetom cali dilekana lükiona ,„Hildegardis” in Bochum (Vesfalän). 


Demü roinamaläd, keli äbadükumons tutöbidams dulik dü yels 
volakriga balid, Sleumer äkoedom pänsionön oki ün 1925, e pos dasaunikam 
staböfik maläda okik äkanom dönufövön vobi literatik oka, desinodön tävis 
mödamulik lü Litaliyän (1929), Grikän, Türkän, Palästinän, Lägüptän (1930) 
ed i jäfön demü Volapük. 


(Fini lifajenäda Cifala telid kanoy reidön ün mul balidkömöl) 

MAN LABÜ YÄK BLÖVIK (I) 
FA HIEL MAURIT: Ai Æ 


Vü karovöps* folid e lulid in Saharän Laljeränik su veg lü „Laghouat,” 
posä muluds* flifädik* mäl pifimädons fo dilijan,* om äkömom ad seadön lä 
ob in vab. Tü düp telid ün neit idetävobs, ya a naed kilid. Ob, pätupöl in 
slipül netakedik obik dub stop vaba e cän tiranims, nu ägetob 
tävakompenani no päspetöli, keli ya iküpob ninü stopöp as ketävan in yäk 
blövik. 


Pö nüxän äsagom obe: „Kömob ad seadön lä ol in vab,” äsif 
äcedom ad fredükön obi me atos. „Kikodo no dunolöv-li osi, if labol gitäti 
ad atos?” ägespikob ome in ladälod neplidik. 


Sunädo äfärmükob dönu logis ad vitön spikoti fovik alik, ab in tik 
slipöfik obik, du jokam*, laidanoidül e batatonät* dönu äprimons, äjäfob ad 
skanön dö dun dranädik* „blövayäkana” : et, ed atan äbitom lestiliko in 
spadül votik. 


Sog omik äjinon labön fluni slipüköl, e ven ägalikob pos düps anik, 
äbinob in ladälod läs zunülik. 


Nu älogob naedilo küpälikumo „blövayäkani” : äkodom voiko ga sio 
magädi negönik. Ma logot älabom-la bäldoti lifayelas plunätöfo foldegas,§ 
maged omik äbinon brefik ä blotöfik. Koap lölik oma ätemunon nämi 
muvemik. Logod oma äbinon bapälik*, ab älabon notodi täläktik; älabom 
mustagi densitik dis nud bigik, logis dofik liföfik dis flom, kel, ko herem 
platio piköböl, äbinon sio lövik ab patiko benofomik. Älabom donamaxüli* 
seädik; täini, kel ätemunon lifi in solaglut Frikopik. Yäk blövik älagon, if 
ästanom, jü surads omik, ed äpolom luhäti sadinik mö teads kil geiliki. 
Brefo: älecedoyöv omi veteriremani Brabiänik+. 


Jokölo ä noidülölo, dilijan ärolon föfio da plen blonik nefinio 
äteniköl ko klifs binü ston redio pifiledöl e sabaklivs fronik ona: föfio love 
klifaveg düfik, kel krugölo äzugon lü horit in fag neai äläsiköl. Pla kold 
flodik neita se sil blöviko bobotiköl love plen ko lefogalemödots vietik onik, 
kels äkontagons horiti, älogom, das äbinob galik, ed äjonülob nitedäli boso 

mödikumi in pösod obik, äprimom tävaspikodili in Fransänapük sulüdik. 
Büiko imutob bemastikön obi tefü logot neplitik omik, nu ämutob 
kösömikön obi tefü pron lukomunik omik, ab, veräto luman et ga no 
äbinom nenmuadik. 


In stopöp balidsökik, älofob ome värileti ela „kirsch” (= 
celabrändin), sek kela äbinon, das änemom obi „mon vieux” (= flen 
bäldädik oba), ab äplöpom ad kodön ünü minuts lul, das äsmilob ladöfiko. 


Spikot omik äbinon migot coga e fefa, in kel ye suno fef äblebon 
buik. Äbinom provansalan, - äkonom, - feilanason, ämatöl ko jielan di 
„Oran” se Laljerän nolüdik. Äzivegom as lutedan in el „Sahel”: län löpo 
seatik fo däsärt. Älabom cilis kil: hipul bäldikün ya älabom lifayelis degfol. 


Do täläkt omik lölöfiko no idafomikon, spikot omik ga no äbinon 
nensiämik. Suniko äklülädom binön frenologan,* büosagan, penätavan”*. 
Äjäfom me tüv fonas medü vaälatuigül*; äbinom stelavan ä strologan*. 
Brefo: Iluman stunüköl et ämagivom* me tim: düps äpasetikons mu vifiko. 





Äbeivegobs karovöpi bal pos votik, e soaro in neitasteböp 
ämuadom obi e sogi retik dub konots e böfs. Ab täno dönu neit äkömon ko 
slip nesaidik oka e ko dönuföv täva ün zänod oka, ed ün göd äsököl seil 
dönu ädabinon bevü tävakompenan obik labü yäk blövik, ed ob. Ab dönu 
äsevom ad plidükön* obi, e pianiko äkonom obe lifajenädi* okik. 


Idünädikom as feilanason, ab ibinom ai „une mauvaise tête” 
(= taälan). Ab ga idesinom ad no gevön eles „sous-offs” (= donafizirs) 
kodedi ad blamön omi. Ko taäl stübik* äfölom bligi oka. Ämutom dünädön 
nog dü muls te aniks, ven äkömom sumätöfü särjan, ko kel de timül balid 
älifom in nepüd: pösod, kel, äs magnet ferinik, ätirädom patöfis badik 
kalada eka. Vigs tel no nog ipasetikons, ed idöbikom* demü nefölot so 
vemik ta tüted, das militacödalef äsedom omi lü pönarejimen* in Frikop. 
Atos ävedükos omi lölöfiko todäliki: in pönadünäd äsevädükom oki 
neträitöfiki*; ed om, kel ibinom jünu soldat geböfik, äplöpom is dub nefölot 
nu nog vemikum ta tüted ad pacödetön ad dünäd dü yels lul in el „biribi”. 
(= pönakompain tütedik in Frikop). 


Is äsüenikom. Äs büikumo in dünäd komunik, ästeifom dönu ad 

fölön bligi, dat pönatim omik no pöpluükonöv mö del bal sekü nefölöt 
alseimik. 


Ab ai tik omik äjäfon me del libikama omik, tü kel ökanomöv 
getävön lü vilag okik, ed ölabomöv pöti ad lezunön liviko dö „le drapeau” (= 
stän) „räg et”! e dö kvatäds* fiziras. Somo ädagetom göni löpanas oka. Ya 
yels fol e lafik dönu ipasetikons, ven äleadom paslüdön fa flenädan ad 
fugön; ab telans päfanoms, ed alan ägetom läo* nog pönodi mö yels lul... 


Du tävakompenan obik äkonom, äkanob logön dub logodanotodot 
omik, vio tiks valik omik älüodikons lü din fümik bal, plödü kel nos 
ädabinon: libikam. Ädulos mö yels tel, büä vil omik laiduliko igloföl äd 
inämiköl äkanon pajenöfükön me prim duna. Älabom nu bruätavobodi*, ab 
at no äbinon mikömik* pro om, - äbinom ibo saunik äd älabom nämi 
lelatletik, - bi ägevos ome semikna pöti ad fagikön, e somo ad preparön 
fugi oma. Ituvom i flenädani, kel, leigo saunik ä nämik äsä om, pästigädom 
dub desir netadunovik leigik ad libikön, e pos mikonfid lunadulik rezipik, 
bofikans isagoms ode koefi okas, ed ilonüloms disini fuga. 








2382g3 

+ Brabiän Dükän* büik in Yulop vesüdik, kel topon bevü flums „Meuse” e 
„Scheldt.” Cifazif onik äbinon „Bruxelles.” Ün tim presenik padilon ini 
provins tel in läns tel: Brabiän nolüdik in Nedän, cifazif kela binon 
„'S-Hertogenbosch,” e Brabiän in Belgän, cifazif kela blebon „Bruxelles.” 

§ Labom bäldoti lifayelas plunätöfo foldegas = He is well on in his forties. 


VÖDS FIKULIKUM 


BAPÄLIK base, mean DÜKÄN a duchy 
BATATONÄT crack of the whip FLIFÄDIK fresh 
BRUÄTAVOBOD a laborious task FRENOLOG phrenology 
DILIJAN a carriage JOKAM jolting 
DONAMAXÜL (the) lower jaw KVATÄD braid 
DRANÄDIK intrusive LATLETIK athletic 
DÜNÄDÖN to do military service LÄO in addition 


DÖBIKÖN to be guilty LIFAJENÄD life history 

LUKOMUNIK vulgar PLIDÜKÖN to please 
MAGIVÖN to work magic PÖNAREJIMEN a disciplinary corps 
MULUD a mule PROVIN a province 
NETRÄITÖFIK incorrigible STROLOG astrology 
PENÄTAV graphology STÜBIK stubborn 


RETETE ETEEeFETYTTTEETETTEEETTTTEEEEE] 


KLEILÜKOLÖD, BEGÖ! SÄKÄDI OBIK 


Reidan penom: Els „-ikön” ed „ükön” binons finots värbas mödik. Mutoh 
koefön, das no fümob, if sötob gebön finotis balid u telid. Kanol-li yuföp 
obi in tef at? 


Värbs binädons me vul, semikna labü finots ad lölöfükön sinifi okas. Samọ, 
värb „vagön” sinifon „binön vagik,” If viloy sagön : „vedön vagik,” gepoy 
finoti „-ikön.” Seko „vagikön” sinifon „vedön vagik.” If, votaflano, yijọy 
sagön: „kodön, das bos ud ek mekon bosi vagiki, täno geboy finoti „-ükğön,” 
kel zesüdos, das kusativ sökon. Ekö sets ad jonön atosi : 





t Tiedaskal vagon; tiedaskal vagikon boso; vagükob tiedaskali, 

2. Herem ofa vieton; herem vietikon vifo; jiheran evietükof herem] ofa, 

3. Furnod hiton; furnod hitikon piano; gasin hitükon furnodi. 

4, Böket no fulon; anu böket fulikon kodü rein; rein ya efulükon böketi. 

5. Dom greton; gretikon sekü cems nulik; dalaban nulik egretükom 
domi. 

6. Tood no mufon; mufikon vifikumo; man mufükon toodi. 

Te Lif fikulon; pos yels anik lif ofikulikon; vom äfikulükof lifi omik. 

8. Ludun noton fa mödikans; nuns notikons valöpo; gasedem 


änotükon luduni. 

NUNILS SE VOL LÖLIK 


PLADAM POVIK NEVERÄTIK 


Tävans, kels epladons stänis okik in glad Sulüdapova pos tävs lelunik travärü 
Lantarktid vero etuvons püni dobik, sevabo: zimmets foldeglul mo de 
Sulüdapov verik, ma mafots fa munäds pejonöls. 


NUNED YELAFOLDEGANES 


Jilöfans binofs noe stigediks, abi riskädiks, ma vestig nulik Kanadänik. 
Patädans ladik ävestigons deadamis mälmil kodü stop ladik ed ätüvons, das 
deadams kildegfol äjenons dü dun genik. Teldegvel onas äjenons lë jilöfans, 
no ko jimatan. Ma patädans at, utans, kels riskädikons pluiküno binons 
yelafoldegans, kels laboms jilöfanis yunik. Voms yunik flagofs nämeti 
mödikum. 


LOGS PÖDÜ KAP 


Tigrids tatakons menis soaliko pödao. Sekü atos, cifodanef in Bengalän 
ekuradükon vilaganis ad golön ko maskars labü logod e balib pödü kap. 
Kludo te pösods kil pedeidons leigodü pösods mäldeg dü yel pasetik. 


ÄFIDOM LADI MOTÜLA 


Hiel Joey Cala äfanäbükom posä äflapom deadio moti oka bäldotü lifayels 
veldegzül, ed äfidom dili lada ofik. Ma sör oma, ävilom labön monemi mota, 
do no ädabinon bluf, das gerot ofa äbinon mödik, bi äbelödof domi te balugiki 
in Fort Worth (Texas). Sanan äsagom, das pos dead ofik, hiel Cala äkötom 
maifio blöti e bälidi ofikis, ed ämoükom jäfidanis anik. 


FATÜL KRITID IN NORGÄN 
Ti foldegfol dötum Norgänanas vilons givön ciles gitäti ad kredön in Fatül 
Kritid, u no. In el Venstre dotim binon gretikün; te teldegjöl dötum menas 
lobülons tikamagoti at, ab in e! Fremskrittspartiet löfoy Fatüli Kritid mödiküno, 
ko luideg dötum vögodanas. 


(1f dalabols nunilis nitedik se läns olsik, begö! _sedolsös onis obe!) 





